KAS LENNUKIS ON MÕNI TEADLANE?
9. NOVEMBER RIBBONWOOD / SAN DIEGO
30. DETSEMBER USA ÕHURUUM
Ma võtan kohvi, kui mahti saad.
Tere, kullake, anna andeks. Me jääme hiljaks, JFK-s oli hilinemine.
Issi?
Hei, tibuke.
Ma leidsin küpsisepurgi.
Ongi nii?
Ja sõid siis?
Kui palju? - Kõik!
Oh sa poiss. Su ema sai vist pahaseks.
Ta ütles inetu sõna.
Olgu, lepime kokku, et kui sa lõunasöögi ära sööd,
toon ma sulle uue karbitäie šokolaaditükkidega küpsiseid.
Neid suuri? - Suuri.
Issi, kas sa laulad täna koos minuga?
Kapten Perry, meeskond valmistub stardiks.
Selge. Aitäh, Denise.
Anna andeks, tibuke. Lennukitäis inimesi ootab, et ma nad koju toimetaksin,
aga helistan sulle uneajal ja laulame oma laulu, eks?
Lubad? - Ma luban. Tervita minu poolt ema.
Nägemist, armastan sind. - Armastan sind.
Hei. - Hei, kullake.
Ikka veel õhus? - Jah.
Kas sa rääkisid mu õega? - Jah, kõik on kombes.
Camila hoiab Robbiet, kuni vahetuse lõpetan.
Tore. Maandun kümne paiku LAX-is ja südaööks jõuame koju.
Ma saadan talle sõnumi.
Olgu. Igatsen sind.
Mul on esimese klassi pilet. - Raisk.
Kõik hästi? - Täitsa perses.
Ma ei tea. - Mis mõttes ei tea?
Palun ära hirmuta.
Ta nägi mu laipa! - Oota.
Härra, palun võtke istet.
Mingi napakas tekitab siin tüli.
Raisk, viimane asi, mida ma praegu vajan. - Pole häda midagi.
...maa peal.
Härra, palun. - ...persekukkunud...
Pärast helistan.
Kapten Perry?
Jah, mis mureks, Denise? - Meil on probleem, kapten.
Loomaliha jälle otsas?
Ei, ühte reisijat tabas täielik paanikahäire ja ta hirmutab kõiki.
Mida? Miks? Mida ta teeb?
Ta räägib kõigile, et... et lennuk kukub alla.
Oh sa poiss. Küllap selle tormi pärast, mida uudistes mainiti.
Jah, ta rääkis uudistest. - Rich, mine sinna appi.
Phoenixi kohal on väike torm,
lendame sellest läbi. See väristab pisut, ei muud.
Olgu. Suhelge reisijatega, sellest oleks abi.
Jah, kohe. Ja Rich tuleb ka sinna appi. - Olgu, hästi. Aitäh.
KAPTEN PERRY
Halloo?
Tibuke. - Issi!
Kuidas mu plikal läheb? - Hästi, aga emme nutab oma toas.
Ta on kindlasti millegi pärast mures. Pole hullu.
Ta ütles, et sa oled kuskil väga pikal reisil
ja et meie ei näe sind vist tükk aega.
Tõesti?
Mina arvasin, et see tähendas, et said surma.
Mida?
Sest Lilly vanemad ütlesid talle nii, kui tema koer suri.
Ei. - Aga mind see ära ei petnud.
Kapten, palun vastake sisetelefonile.
Kapten.
Olgu. Kullake, usu mind, issi pole surnud. Lase emmel mulle tagasi helistada, eks?
Olgu, nägemist. - Tšau.
Proua, püsige oma kohal.
Räägi, Denise. - Üks hetk palun.
Kapten, reisijatel puhkes Richiga sõnelus ja ta osales kakluses.
Mida? Kakluses? Mis mõttes?
Mitu reisijat väidavad, et me kukume alla, ja nad ründasid teda.
Mis Richiga on?
Ta lõi pea ära ja on teadvusetult pikali.
Üks reisija on arst ja tegeleb temaga.
Suhtlen lennujuhtidega, maandume lähimal lennuväljal.
Hea mõte. - Rahu, Denise. Kõik lõpeb hästi.
Kapten. Meie lend, see lend, on kõigis uudistes.
Miks?
Väidetakse, et kukkusime Phoenixi kohal alla.
Et lennukit tabas välk ja kukkusime kõrbes alla.
Äkki lend 503, mis enne meid startis? - Uudistes öeldakse, et 908, meie lennuk.
Reisijad on endast väljas. Mina ka.
Olgu, kutsun torni.
KAPTEN PERRY
Sante Fe torn, siin kapten Perry Delta Tango 908 pardal. Kas te kuulete?
Jah, kapten. Palun korrake oma lennu numbrit.
Delta Tango 908.
Vabandust, see on mingi eksitus.
Ei, see on minu lennu number.
Ma ei tea, mida põrgut...
Öelge oma piloodilitsentsi number.
Olgu, mis toimub? Meeskond mainis valeuudist meie lennuki allakukkumisest.
Lennuamet peab kohe tegema ümberlükkava avalduse.
Santa Fe torn, kas kuulete?
Mis kell teil seal on, kapten Perry?
21.15 UTC.
Jah. Olgu. Me peame kohe NORAD-ile teatama.
NORAD-ile? Ei, te peate meediale teatama.
Olgu. Püsige kuuldel, kapten Perry.
Mida põrgut?
KINDRAL WILSON
Kapten Perry, mina olen kindral Wilson USA õhuvägedest.
Tere. Tundub, et tekkis mingi eksitus.
Ei, kapten. See pole eksitus.
Söör? - Kapten,
kuulake hoolega, mida ma nüüd teile ütlen.
Kell 21.30 UTC sattus teie lennuk tormi sisse ja seda tabas välgutabamus.
Seejärel kukkus lennuk alla Phoenixi lähistel.
Ellujäänuid polnud.
Kapten, me leidsime mõne minuti eest teie laiba.
Kindral...
ärge pange pahaks, aga see on jabur.
Lennuõnnetus juhtus viie tunni eest, poja. Meie jaoks.
Teie, meeskonna ja reisijate jaoks
kukub lennuk kahjuks alla kümne minuti jooksul.
See on nali, eks? Lisaksin, et väga haige nali.
Ta ei jäänud uskuma. Andke salvestus.
Kapten... Vabandust, te peate seda kuulama.
Mayday. Mayday. Siin kapten Perry.
Lend Delta Tango... Delta Tango 908.
Meie mootor sai viga.
583 oma kohale. Üks, kaks, just. Palun korrake.
Me kukume alla, Jim. - Ma tean.
Issand. Kaya, ma armastan sind, kullake.
Kaya!
Kapten. Kahju, et pidite seda kuulma.
Minu ja mu teise piloodi hääled.
Jah. Me saime selle mustast kastist.
Ei, see... See pole...
Pole mõtet vaielda, kas või kuidas see juhtub.
See on fakt ja te räägite meiega minevikust.
See on... Vabandust,
aga mul on teie jutust väga raske aru saada.
Jah. Jah, arusaadav.
See on meile kõigile esmakordne.
Hästi, kindral. Aitäh hoiatamast.
Torm on mitme kilomeetri kaugusel. Alustan selle vältimiseks laskumist.
Ma pean selle lennuki maandama.
Te ei tohi, kapten.
Vabandust, kindral, palun korrake.
Te ei tohi lennukiga maanduda.
Miks mitte?
Kapten, ma pole pädev vastama.
Ma ühendan teid pädevama isikuga. - Mida?
Kapten Perry? - Jah, kapten Perry kuuleb.
Mina olen dr Rachel Wheating.
Olen Cornelli ülikooli füüsikaprofessor. - Olgu.
Ma uurin ja jälgin kvantanomaaliaid.
Mul pole selleks aega. - Ainult üks hetk.
Me pidasime multiversumit alati filosoofiliseks ideeks,
mitte teaduslikuks, ent täna muutus kõik.
See meievaheline vestlus praegu, kapten,
kinnitab... tõepoolest kinnitab multiversumi olemasolu.
Jah, see on teile kindlasti väga põnev.
Ma räägin teiega teisest dimensioonist, kapten.
See on teie omaga täiesti identne,
välja arvatud üks selge erinevus: aeg.
Jah, teie olete tulevikus, mina minevikus. Selge.
Aga rääkige juba asjast,
sest ma pean maanduma, enne kui reisijad kokpitiukse maha löövad.
Te ei tohi maanduda. Selles asi ongi.
Meie dimensiooni sündmused peavad juhtuma teie omas,
et säilitada universumi terviklikkust. Eranditult.
Teie lennuk peab alla kukkuma, kapten Perry.
Hea küll. Aitab.
Ühendage mind kindraliga. Keegi peab maandumisraja vabastama.
Kahjuks ei saa kindral teid aidata.
Mis vahet teil on, kui ma päästan 350 elu?
Kui me pole samas dimensioonis.
Ma olen viimastel kuudel mitut intsidenti näinud
ja iga kord, kui keegi muutis oma käitumist sarnase telefonikõne tõttu,
tekitas ta universumi kangasse tõsise kõrvalekalde
ja maksis selle kõrvalekalde eest oma eluga.
Kui need 350 inimest jäävad ellu, kuigi nii polnud ette nähtud,
siis võin ma teile kinnitada, et universumi tasakaal kaob.
Mis mõttes?
Meie teooria on, et universum variseb kokku
ning kõigi meeste, naiste ja laste tulevik,
ka teie pere oma, puruneb.
Kas te saate minust aru?
See on teie teooria?
Ma peaksin lennukiga teooria pärast alla kukkuma?
Gravitatsioon on ka teooria, ent igati kehtiv.
Olgu, eks tõestage seda. Et maailm hävib, kui lennuki maandan.
Ma pole kindel, et suudan. Kahjuks peate te seda lihtsalt uskuma.
Mida uskuma? Teid?
Teadust.
Palun ühendage uuesti kindral Wilsoniga. Kohe.
Ma kuulen.
Kas te minu asemel kukutaksite lennuki alla?
Te peate lihtsalt kursil püsima ja kõik saatuse hooleks jätma.
Viie minuti pärast tabab mind välgunool? - Teoorias.
Maandun ka siis, kui maandumisrada ei anta.
Nagu ma ütlesin, ma ei saa seda lubada.
Pidage.
Mis see on? Kindral?
Kapten? Kapten? Mis toimub?
Miks meie kõrval hävitajad lendavad? Kapten?
Ma ei saa praegu rääkida, Denise.
Jim, palun sind. Palun luba, et ma näen jälle oma poega.
Issand.
Jim, miks sa ei maandu?
Kõik saab korda, Denise. Ma luban sulle.
Käsi reisijatel istet võtta.
Hästi. Hästi, ma teen seda.
Kapten, piloodid peavad teid kursimuutuse korral alla tulistama.
Te ütlesite, et räägite tulevikust. Kuidas saite lennukid saata?
Seesama viga, mis lubab meil praegu suhelda,
laseb ka tornil suhelda kõigi hävitajatega teie õhuruumis.
Nad said väga selge käsu. - Issand.
Dr Wheating, olete seal? - Jah.
Olgu, räägime teaduslikult. Mis šansid mul on?
Mis mõttes? Šansid?
Kui kindel te teooria paikapidavuses olete?
Et minu maandumine vallandaks maailmalõpu.
Ma olen 90% kindel. Seda võin ma kinnitada.
See tähendab, et võin 10% tõenäosusega jälle oma tütart näha
maailma saatust ohustamata.
Kui te mu tütart tunneksite, siis teaksite, et pean riskima.
Šansid ei räägi teie ega kellegi teise kasuks.
Ma maandun.
Hävitajad tulistavad teid alla. Loodetavasti sai see selgeks.
Ei, ma poleks nii kindel, kindral.
Sest ma usun, et kõik lapsed lennukis lehvitavad naeratades pilootidele.
Ma ei usu, et teie piloodid suudavad selle käsu täita.
Neid on õpetatud kõhklemata kohust täitma, kapten,
ükskõik mis tundeid see tekitab.
Ma soovitan ka teil seda teha.
See lennuk maandub. - Tõsi ka?
Minu töö on tegutseda meeskonna ja reisijate huvides.
Arusaadav. Eks teeme mõlemad oma tööd.
Teeme nii. Hüvasti, kindral.
Siin kapten Perry teist vasakul. Palun vastake.
Olgu.
Ma tean, et te kuulete mind.
Ma tahan teile kinnitada, et minu lennukiga on kõik korras.
Pole mingit põhjust meid alla tulistada,
ükskõik mida komandör teha käsib.
Ma tõotan teile piloodina, et kõik on hästi.
Ma alustan laskumist, eks?
Palun ärge tulistage meid.
Mul on tütar. Tema nimi on Kaya.
Ja ma lubasin talle, et toon talle õhtul küpsiseid.
Ja ma ei taha oma sõna murda.
Olgu. Side lõpp.
Halloo? - Tibuke.
Issi? - Kuidas mu plikal läheb?
Ma olen voodis, aga ei saa und.
Kas sa oled ikka lennukis?
Olen jah.
Aga ma alustan kohe laskumist ja helistan sulle seepärast.
Ma lubasin ju sinuga laulda. - Jah.
Olgu. Oled valmis?
Oota.
Olgu. Valmis.
Kompvekke, issi. - Õigus.
Ma armastan sind, issi.
Tõlkinud Janno Buschmann